Ljóðabókin Edda eftir Hörpu Rún Kristjánsdóttur hlaut Bókmenntaverðlaun Tómasar Guðmundssonar 2019 . Í umsögn dómnefndar segir meðal annars um Eddu : „ Gleðin og sorgin takast á , tvinnast saman og verða loks eitt . […] Edda er heillandi og hófstillt verk þar sem hugsanir um æsku og elli fléttast saman , vega salt . Þræðirnir bindast og mynda vef sem sýnir okkur í nýju ljósi svo margt sem við þóttumst vita . “ Harpa Rún Kristjánsdóttir er bókmenntafræðingur og afdalabarn sem hefur birt ljóð í ýmsum tímaritum og skrifað ljóðprósa í ljósmyndabækurnar Þingvellir í og úr sjónmáli og On the road in Iceland . Edda er fyrsta ljóðabók hennar .